ZAPISNIK
sa 6. redovne sjednice Općinskog vijeća Općine Udbina
održane dana 11. kolovoza 2026. godine u prostoriji općinske vijećnice


Započeto u 11,00 h.

NAZOČNI: 

Vijećnici:

1. SLOBODAN BJELOBABA (SDSS),
2. DANE ĐUKIĆ (SDSS),
3. ANKICA JAVOR (HDZ),
4. MATEO ŠLJIVIĆ (LIPO),
5. ORIJANA ROGIĆ (HDZ),
6. GOJKO RADAKOVIĆ (SDSS)

Ostali:

1. JOSIP SEUČEK – načelnik Općine Udbina,
2. TATJANA ČANKOVIĆ, zamjenik načelnika Općine
3. VESNA ROSANDIĆ TOPALOVIĆ – pročelnica Jedinstvenog upravnog odjela Općine Udbina
4. ZLATKO BRKIĆ – pomoćnik pročelnice Jedinstvenog upravnog odjela Općine Udbina
5. BOJAN RADOČAJ – DVD Udbina
6. NEBOJŠA DRAGAŠ – direktor Komunalca d.o.o., Udbina

Odsutni vijećnici:
1. DEJAN DRAGAŠ (SDSS) – opravdano,
2. JOSIP ŠUBARIĆ (HDZ) – opravdano,
3. ANĐELKA ŽIGIĆ (SDSS) – opravdano.
Zapisnik vodi Nikolina Orešković.

Predsjednik Općinskog vijeća Slobodan Bjelobaba pozdravlja sve prisutne, otvara šestu (6.) redovnu sjednicu u ovom sastavu, konstatira da sjednica ima kvorum (6/9 vijećnika) i da može započeti sa radom.

Prije početka sjednice predsjednik Općinskog vijeća otvara aktualni sat.

Predsjednik Vijeća pita kakave su to vreće na našem odlagalištu otpada u Ćojluku o kojima se piše na društvenim mrežama.

Riječ je tražio direktor Komunalca d.o.o., Nebojše Dragaša, koji objašnjava da na odlagalištu se nalaze vreće s pepelom koji potječe od tvrtke RST d.o.o., koja se bavi proizvodnjom peleta.
Navedeni pepeo Komunalcu služi za zastiranje otpada na odlagalištu. Koristi se u kombinaciji s pijeskom ili zemljom kako bi se otpad prekrio i na taj način spriječilo njegovo raznošenje djelovanjem vjetra, smanjili neugodni mirisi te smanjila mogućnost nastanka i širenja požara.
Na odlagalištu se trenutno nalazi približno 40 vreća navedenog materijala.
Također, ovih dana očekuje se dolazak nadležnih inspektora iz Rijeke i Zagreba, prilikom čega će se uzeti uzorci materijala iz vreća koje se nalaze na odlagalištu, kao i uzorci iz tvrtke RST d.o.o., radi laboratorijske analize i usporedbe uzoraka.

Nakon provedenog uzorkovanja i dobivenih rezultata laboratorijske analize moći će se utvrditi svojstva i sastav predmetnog materijala.

Vijećnica Ankica Javor javila se za riječ te postavila pitanje vezano uz stanje ceste prema Mekinju, Podalpači i Svračkovom selu. Navela je kako su na pojedinim dijelovima ceste izvršeni radovi na sanaciji udarnih rupa, međutim, radovi nisu kvalitetno izvedeni, budući da su na pojedinim mjestima ostala uzvišenja te sanirane površine nisu u ravnini s kolnikom.

Načelnik Općine odgovorio je da je prije nekoliko mjeseci održan sastanak s predstavnicima tvrtke Lika ceste, na kojem je dogovoreno da će se pristupiti sanaciji predmetnih cesta, odnosno krpanju oštećenja ili postavljanju novog asfaltnog sloja. Istaknuo je kako se slaže s primjedbom vijećnice te da izvedeni radovi nisu zadovoljavajući.

Nadalje, načelnik je naveo da će Općina uputiti dopis tvrtki Lika ceste kojim će se ukazati na uočene nedostatke te zatražiti njihovo otklanjanje.

Vijećnik Gojko Radaković javio se za riječ te postavio pitanje postoji li mogućnost da se zgrada škole u Jošanima prenamijeni i koristi kao seoski dom.

Načelnik Općine odgovorio je da je prije svega potrebno utvrditi u čijem je vlasništvu, odnosno nadležnosti predmetna nekretnina. Nakon utvrđivanja vlasništva i nadležnosti, moguće je pokrenuti postupak za ustupanje nekretnine Općini na korištenje, primjerice sklapanjem ugovora o ustupanju na razdoblje od 50 godina, po uzoru na postupak koji je već proveden za objekt u Debelom Brdu.

Obzirom da nije bilo tema za razmatranje u aktualnom satu, predsjednik Vijeća istu zatvara te za sjednicu Vijeća predlaže slijedeći dnevni red:

1.	Usvajanje zapisnika sa 5. redovne sjednice Općinskog vijeća,
2.	Donošenje Odluke grobljima na području Općine Udbina,
3.	Donošenje Pravilnika o provedbi postupka jednostavne nabave,
4.	Donošenje Odluke o raspisivanju javnog natječaja za imenovanje ravnatelja Centra za 
	pomoć u kući,
5.	Razmatranje izvještaja o radu i financijskom poslovanju Dobrovoljnog vatrogasnog 	društva Udbina za 2025.g.,
6.	Razmatranje izvještaja o radu i financijskom poslovanju društva Komunalac d.o.o. 	Udbina za 2025. g
7.	Razno

1. Usvajanje zapisnika sa 5. redovne sjednice Općinskog vijeća

Predsjednik pita prisutne da li netko ima primjedbi na zapisnik sa pete (5) redovne sjednice, te obzirom da primjedbi nije bilo isti daje na usvajanje. 

Zapisnik sa 5. sjednice Općinskog vijeća jednoglasno je sa šest (6) glasova ZA usvojen.

2. Donošenje Odluke o grobljima na području Općine Udbina

Predsjednik Općinskog vijeća daje riječ Zlatku Brkiću, koji obrazlaže da se predmetna Odluka donosi prvenstveno radi usklađivanja s novim Zakonom o grobljima te kako bi se jasno propisala pravila upravljanja grobljima kao komunalnom infrastrukturom. Odlukom se uređuju prava korištenja grobnih mjesta, pravila i uvjeti ukopa, način održavanja i uređenja groblja, financijski odnosi te druga pitanja od značaja za upravljanje i korištenje groblja. Posebno ističe da se Odlukom obuhvaća ukupno 44 groblja na području Općine Udbina, pri čemu je za svako groblje potrebno izraditi geodetski snimak, što predstavlja opsežan posao. Upravljanje grobljima obavljat će Komunalac d.o.o. Udbina.
Za riječ se javlja direktor Komunalca d.o.o., koji ističe kako je riječ o velikom broju groblja te smatra da će biti potrebno dosta vremena i angažmana kako bi se postojeće stanje uredilo i uskladilo s propisanim obvezama. Naglašava i da će provedba Odluke predstavljati značajan financijski izazov za Komunalac d.o.o. Nadalje, navodi da je nekoliko groblja upisano na fizičke osobe, zbog čega će biti potrebno utvrditi stvarno stanje te u dogovoru s vlasnicima pronaći odgovarajuće rješenje za njihovo uređenje i upravljanje.
[bookmark: _Hlk232162833][bookmark: _Hlk232164738][bookmark: _Hlk237590297]Obzirom da nije bilo dodatnih pitanja predsjednik Vijeća daje Odluku o grobljima na području Općine Udbina na usvajanje te je Odluka jednoglasno sa šest (6) glasova ZA usvojena.

3. Donošenje Pravilnika o provedbi postupka jednostavne nabave
Riječ ponovno uzima Zlatko Brkić, koji obrazlaže da je Pravilnik potrebno uskladiti s novim izmjenama Zakona o javnoj nabavi. Navodi da se Pravilnikom uređuju pravila, uvjeti i postupci provedbe jednostavne nabave robe, usluga i radova te provedbe projektnih natječaja za nabavu procijenjene vrijednosti manje od pragova propisanih Zakonom o javnoj nabavi.
Ističe da su novim izmjenama Zakona izmijenjeni vrijednosni pragovi za jednostavnu nabavu, kao i pravila vezana uz primjenu modula jednostavne nabave u Elektroničkom oglasniku javne nabave Republike Hrvatske.

[bookmark: _Hlk237594610]Obzirom da nije bilo dodatnih pitanja predsjednik Vijeća daje Pravilnik o provedbi postupka jednostavne nabave na usvajanje te je Pravilnik jednoglasno sa šest (6) glasova ZA usvojena.

4. Donošenje Odluke o raspisivanju javnog natječaja za imenovanje ravnatelja Centra za pomoć u kući

Za riječ se javlja pročelnica koja pojašnjava da mandat sadašnjeg ravnatelja Centra za pomoć u kući traje do 10. rujna 2026. godine te da je potrebno ponovno provesti natječaj za izbor ravnatelja. Mandat ravnatelja Centra traje četiri godine.
Predsjednik Vijeća ističe da je potrebno imenovati članove Povjerenstva za provedbu postupka izbora ravnatelja te predlaže sljedeće članove: Nikolina Orešković, Milka Lipovac, Dane Đukić.

Obzirom da nije bilo dodatnih pitanja predsjednik Vijeća daje Odluku o raspisivanju javnog natječaja za imenovanje ravnatelja Centra za pomoć u kući na usvajanje te je Odluka jednoglasno sa šest (6) glasova ZA usvojena.

5. Razmatranje izvještaja o radu i financijskom poslovanju Dobrovoljnog vatrogasnog društva Udbina za 2025. godinu

Predsjednik Vijeća daje riječ zaposleniku DVD-a, Bojanu Radočaju, koji ukratko iznosi podatke o poslovanju DVD-a za 2025. godinu. Navodi broj intervencija tijekom godine te prezentira financijske podatke vezane uz poslovanje društva. Također upoznaje vijećnike sa zatečenim neurednim financijskim poslovanjem iz prethodnih godina, za koje navodi da je nastalo tijekom rada bivših zaposlenika. Ističe kako su u međuvremenu uspjeli podmiriti sve dospjele obveze prema dobavljačima koje prethodno nisu bile pravovremeno podmirene.
Predsjednik Vijeća izvještaj o radu i financijskom poslovanju Dobrovoljnog vatrogasnog društava Udbina za 2025. godinu daje na usvajanje te je jednoglasno sa šest (6)  glasova ZA usvojen.

6. Razmatranje izvještaja o radu i financijskom poslovanju  društva Komunalac d.o.o. Udbina za 2025. godinu.
Predsjednik Vijeća daje riječ direktoru Komunalca, Nebojši Dragašu, koji ukratko iznosi podatke o poslovanju društva za 2025. godinu. Ističe da je u 2025. godini ostvarena dobit u iznosu od 9.988,90 eura. Navodi da je stanje u društvu poboljšano, plaće zaposlenicima se redovito isplaćuju, a tijekom godine zaposlen je i određeni broj novih radnika. Direktor posebno ističe problem budućeg odlaganja otpada te potrebu osiguranja naplate usluge odvoza otpada na cijelom području Općine. Naime, društvo treba započeti s odvozom otpada u pretovarnu stanicu u Gračacu, odakle se otpad dalje odvozi u Centar za gospodarenje otpadom u Biljanima Donjim, što predstavlja dodatni trošak za društvo. Također navodi da je izrađen novi cjenik usluge odvoza otpada te da je isti objavljen na mrežnim stranicama društva i trenutno se nalazi u postupku javnog savjetovanja.

Predsjednik Vijeća Odluku izvještaj o radu i financijskom poslovanju društva Komunalac d.o.o. Udbina za 2025. godinu daje na usvajanje te je Odluka  jednoglasno sa šest (6) glasova ZA usvojen.

7. Razno

Vijećnica Ankica Javor postavlja pitanje može li se pokositi groblje u Podlapači. Navodi da su mještani samostalno pokosili jedan dio groblja, ali je potrebno završiti košnju preostalog dijela.

Direktor Komunalca odgovara da će se preostali dio groblja pokositi.

Zamjenica načelnika Tatjana Čanković iznosi obavijest vezanu uz objave na društvenim mrežama u kojima se Općinu povezuje s čišćenjem i održavanjem prostora oko benta Kraljevca. Ističe da je navedeno održavanje, odnosno košnja i čišćenje, u nadležnosti društva Ličke vode d.o.o. te smatra da je potrebno s njima razgovarati o navedenom problemu.

Načelnik se javlja za riječ te pojašnjava da je o navedenom problemu već usmeno razgovarao s predstavnikom Ličkih voda d.o.o. te navodi da će se društvu uputiti i pisani dopis vezano uz rješavanje navedenog problema.

Vijećnik Mateo Šljivić postavlja pitanje vezano uz problem divljih svinja na području naselja Udbina.

Načelnik odgovara da je naručena izrada Programa zaštite od divljači, ali ističe da je riječ o dugotrajnom procesu.
Obzirom da više nitko od prisutnih nije imao prijedlog, pitanja, primjedbi, predsjednik Vijeća zaključuje sjednicu. 

Sjednica završena u 12.36 h. 


KLASA: 025-04/25-0/02
URBROJ: 2125-12-03-26-6
U Udbini, 11.08.2026.


Zapisničar:                                                                                 Predsjednik Općinskog vijeća:								

Nikolina Orešković 						      Slobodan Bjelobaba

1     ZAPISNIK   sa  6 . redovne sjednice Općinskog vijeća Općine Udbina   održane dana  11. kolovoza   202 6 .   godine u prostoriji općinske vijećnice       Započeto u 1 1 ,00 h.     NAZOČNI:      Vijećnici:     1.   SLOBODAN BJELOBABA (SDSS),   2.   DANE ĐUKIĆ (SDSS),   3.   ANKICA JAVOR (HDZ),   4.   MATEO ŠLJIVIĆ (LIPO) ,   5.   ORIJANA ROGIĆ (HDZ) ,   6.   GOJKO RADAKOVIĆ (SDSS)     Ostali:     1.   JOSIP SEUČEK  –   načelnik Općine Udbina,   2.   TATJANA ČANKOVIĆ , zamjenik načelnika Općine   3.   VESNA ROSANDIĆ TOPALOVIĆ  –   pročelnica Jedinstvenog upravnog odjela Općine  Udbina   4.   ZLATKO BRKIĆ  –   pomoćnik   pročelnice Jedinstvenog upravnog odjela Općine Udbina   5.   BOJAN RADOČAJ  –   DVD Udbina   6.   NEBOJŠA DRAGAŠ  –   direktor Komunalca d.o.o., Udbina     Odsutni   vijećnici :   1.   DEJAN DRAGAŠ   (SDSS )  –   opravdano ,   2.   JOSIP ŠUBARIĆ (HDZ)  –   opravdano,   3.   ANĐELKA ŽIGIĆ (SDSS)  –   opravdano.   Zapisnik vodi  Nikolina Orešković .     Predsjednik Općinskog vijeća Slobodan Bjelobaba pozdravlja sve prisutne, otvara  šestu  ( 6 . )  redovnu sjednicu u ovom sastavu, konstatira da sjednica ima kvorum ( 6 /9 vijećnika) i da može  započeti sa radom.     Prije početka sjednice  predsjednik Općinskog vijeća otvara aktualni sat .     Predsjednik Vijeća pita kakave su to vreće na našem odlagalištu otpada u Ćojluku o kojima se  piše na društvenim mrežama .     Riječ je traži o   direktor   Komunalca d.o.o., Nebojše Dragaša,   koji objašnjava da   na odlagalištu  se nalaze vreće s pepelom koji potječe od tvrtke RST d.o.o., koja se bavi proizvodnjom peleta.   Navedeni pepeo Komunalcu služi za zastiranje otpada na odlagalištu. Koristi se u kombinaciji  s pijeskom ili zemljom kako bi se otpad prekrio i na taj način spriječilo njegovo raznošenje  djelovanjem vjetra, smanjili neugodni mirisi te smanjila mogućnost nas tanka i širenja požara.   Na odlagalištu se trenutno nalazi približno 40 vreća navedenog materijala.   Također, ovih dana očekuje se dolazak nadležnih inspektora iz Rijeke i Zagreba, prilikom čega  će se uzeti uzorci materijala iz vreća koje se nalaze na odlagalištu, kao i uzorci iz tvrtke RST  d.o.o., radi laboratorijske analize i usporedbe uzoraka.    

